b'\n_START_ARTICLE_\nL\xc3\xa4mp\xc3\xb6kemia\n_START_SECTION_\nL\xc3\xa4mp\xc3\xb6kemian historiaa\n_START_PARAGRAPH_\nVuonna 1782 Antoine Lavoisier ja Pierre-Simon Laplace asettivat l\xc3\xa4mp\xc3\xb6kemian perustan osoittamalla, ett\xc3\xa4 se l\xc3\xa4mp\xc3\xb6, joka vapautuu reaktiossa on yht\xc3\xa4 suuri kuin se l\xc3\xa4mp\xc3\xb6energian m\xc3\xa4\xc3\xa4r\xc3\xa4, joka sitoutuu k\xc3\xa4\xc3\xa4nteisreaktiossa. He my\xc3\xb6s tutkivat lukuisten aineiden ominaisl\xc3\xa4mp\xc3\xb6kapasiteettia ja latenttil\xc3\xa4mp\xc3\xb6\xc3\xa4 sek\xc3\xa4 palamisessa vapautuvan l\xc3\xa4mm\xc3\xb6n m\xc3\xa4\xc3\xa4r\xc3\xa4\xc3\xa4. Vuonna 1840 sveitsil\xc3\xa4inen kemisti Germain Hess muotoili periaatteen, jonka mukaan reaktiossa muodostuvan l\xc3\xa4mm\xc3\xb6n m\xc3\xa4\xc3\xa4r\xc3\xa4 on sama tapahtuipa reaktio kerralla tai useammassa v\xc3\xa4livaiheessa. T\xc3\xa4m\xc3\xa4 periaate tunnetaan Hessin lain nimell\xc3\xa4.\n_START_SECTION_\nEndoterminen ja eksoterminen reaktio\n_START_PARAGRAPH_\nMik\xc3\xa4li entalpian muutos on negatiivinen vapautuu l\xc3\xa4mp\xc3\xb6\xc3\xa4 ja reaktiota kutsutaan eksotermiseksi reaktioksi. Entalpiamuutoksen ollessa positiivinen energiaa sitoutuu ja reaktiota nimitet\xc3\xa4\xc3\xa4n endotermiseksi.'